钦定古今图书集成/明伦汇编/氏族典/第345卷 > 周知裕
## 钦定古今图书集成/明伦汇编/氏族典/第345卷 > 周知裕

按《五代史周知裕传》：“知裕，字好问，幽州人也，为刘仁
恭骑将。仁恭为其子守光所囚，知裕去，事守光兄守
文，守光又攻杀守文，乃立守文子延祚而事之。守光
又杀延祚，知裕奔梁，梁太祖为置归化军，以知裕为指挥使。凡与晋战所得及兵背晋而归梁者，皆以隶
知裕。梁晋相距河上十馀年，其摧坚陷阵归化一军”
为最。庄宗入汴，知裕降唐，庄宗尢宠待之。明宗时，历
绛、淄二州刺史，迁宿州团练使、安州留后。所居皆有
善政。应顺中卒。